open-index/open-wikipedia-markdown huggingface dataset:
Mistelbach (okrug)

**Okrug Mistelbach** nalazi se sjeveru austrijske savezne pokrajine Donje Austrije na granici sa Češkom.

## Upravna podjela 
mini|400px|Općine u okrugu Mistelbach
Okrug se sastoji od ukupno 36 općina. Od toga su četiri grada i 19 općina sa statusom *Markt*. Broj stanovnika u pojedinoj općini nalazi se u zagradi.

*
Talenat (mjera)

mini|110px|lijevo|Stara grčka amfora.
mini|130px|Atenska mina
mini|130px|Mina sa Kiosa

**Talenat**, talanat, talent (latinski: talentum, od grčkog: τάλαντον, *talanton*, vaga, balans) je jedna od nekoliko antičkih jedinica za težinu kao i odgovarajuća jedinica za vrijednost ekvivalentna težini datog plemenitog metala. Kao pramjera uzeta je težina vode koja stane u jednu amforu. Grčki ili Atički talenat iznosio je oko 26 kilograma, rimski 32,3.

U starom Izraelu je preuzeta babilonska mjera ali kasnije je prilagođena. Talenat koji se pominje u Novom zavjetu je iznosio 58,9&nbsp;kg.

Atički talent je u V stoljeću p. n. e. je bila količina srebra kojom se mogla isplatiti jednomjesečna plata cijeloj posadi jedne trireme. Plaćenici koja su unajmljivali Heleni su obično dobijali po jednu drahmu dnevno za svoje usluge. Jedan atički talenat "sadržavao" je 6.000 drahmi.

Babilonci, Sumeri i Jevreji su jedan talent dijelili na 60 mina a svaka mina se sastojala od 60 šekela. Grci su također dijelili talente na 60 mina, pri tome je njihova mina bila teška oko 434 ± 3 grama. Rimski talent je iznosio 100 *libri* a egipatski 80 libri.

Osim srebrnih talenata, u upotrebi su bili i zlatni, mnogo vrijedniji.

## Reference
## Vanjski linkovi 
Kategorija:Novac
Kategorija:Numizmatika
Šlesko vojvodstvo

**Šlesko vojvodstvo** (polj. *Województwo śląskie*) je vojvodstvo u Poljskoj. Nalazi se na jugu zemlje u regiji Gornja Šleska.

Uspostavljeno je 1. januara 1999. godine. Središte vojvodstva je Katowice (279.100 (2024)). Ostali veći gradovi su Częstochowa	(194.659 (2024)), Sosnowiec (224.951 (2024)), Gliwice (184.993), Zabrze (177.815), Bielsko-Biała (173.462), Bytom (172.762).

* Naseljenost: 4.593.358 (2014) stanovnika
* Površina: 12.333&nbsp;km2

## Reference 
## Vanjski linkovi 
* Službena stranica

Kategorija:Vojvodstva u Poljskoj
Svetokriško vojvodstvo

**Svetokriško vojvodstvo** (polj. *Województwo świętokrzyskie*) je vojvodstvo u Poljskoj. Nalazi se na jugu zemlje u historijskoj regiji poznatijoj kao Malopoljska.

Uspostavljeno je 1. januara 1999. godine. Središte vojvodstva je Kielce (199.870 (2014)). Ostali veći gradovi su Ostrowiec Świętokrzyski (72.001) i Starachowice (50.982).

* Naseljenost: 1.265.415 (2014) stanovnika
* Površina: 11.711&nbsp;km2
## Vanjski linkovi 
* Službena stranica 

Kategorija:Vojvodstva u Poljskoj
Varminsko-mazursko vojvodstvo

**Varminsko-mazursko vojvodstvo** (polj. *Województwo warmińsko-mazurskie*) je vojvodstvo u Poljskoj. Nalazi se na sjeveru zemlje. Ime vojvodstva dolazi od dvije historijske regije Varmija i Mazurija.

Uspostavljeno je 1. januara 1999. godine. Središte vojvodstva je Olsztyn (174. 775 (2014)). Ostali veći gradovi su Elbląg (122.568) i Ełk (59.934).

* Naseljenost: 1.445.478 (2014) stanovnika
* Površina: 24.173&nbsp;km2
## Vanjski linkovi 
* Službena stranica 

Kategorija:Vojvodstva u Poljskoj
Izlučivanje

[mini|200px|[Krava u aktu mokrenja]]
**Izlučivanje** ili **ekskrecija** je proces odstranjivanja otpadnih produkata metabolizma i drugih beskorisnih tvari. To je esencijalan proces kod svih oblika života.

Kod jednoćelijskih organizama, otpadni produkti se izlučuju preko površine ćelije, dok višećelijski organizmi posjeduju kompleksne sisteme za izlučivanje.

## Izlučivanje kod sisara 
Kod sisara, proces izlučivanja obuhvata stvaranje mokraće u bubrezima i stvaranje ugljen dioksida koji se procesom respiracije eliminiše preko pluća. Ovi otpadni produkti se odstranjuju mokrenjem ili izdisajem.

Koža također posjeduje ekskretorne funkcije, tj. otpadni produkti metabolizma se mogu eliminisati znojenjem.

## Također pogledajte 
*Mokraćni sistem
* Mokrenje
*Mokraća
* Defekacija
* Homeostaza

## Reference 
Kategorija:Fiziologija
Kategorija:Mokraćni sistem
Kategorija:Metabolizam
Kategorija:Ekskrecija
Mokrenje

[mini|200px|Mokrenje [irvasa]]
**Mokrenje**, **uriniranje** ili **mikcija** je proces odstranjivanja mokraće iz mokraćnog mjehura kroz uretru u u vanjsku sredinu. Kod odraslih zdravih ljudi ovaj proces je voljno kontrolisan, dok kod novorođenčadi i ljudi sa poremećenom funkcijom mokraćnog sistema ovaj proces nije kontrolisan voljom.

Kod nekih životinja mokrenje ne služi samo za odstranjivanje mokraće, nego i za označavanje teritorije.

## Vanjski linkovi 
Kategorija:Fiziologija
Kategorija:Mokraćni sistem
Kategorija:Urin
Kategorija:Ekskrecija
Kategorija:Položaji tijela
Kategorija:Znakovi bolesti
Kategorija:Urologija
TBWA Worldwide

**LUNA\TBWA\SARAJEVO** je advertising agencija osnovana 2002. godine kao dio TBWA Worldwide mreže, TBWA Adriatic regije.
Izvršni direktor agencije je Mair Oruč.

## TBWA Worldwide
**TBWA Worldwide** je međunarodna advertising agencija sa sjedištem u Njujorku. Agencija je dio Omnicom  grupe, najveće svjetske advertising agencije. Osnovana je 1970. u Parizu, spajanjem  kompanija Tragos American Management, Bonnange French Marketing, Wiesendanger Swiss Creation, i Ajroldi Italian Client Services. Prvo slovo imena svake od kompanija dalo je inicijale za novu organizaciju. Omnicom Group je ovu organizaciju kupila 1993. godine. 
Devedesetih godina, Omnicom je udružio TBWA s druge dvije vodeće kreativne agencije Chiat/Day i Hunt Lascaris, gradeći tako mrežu kreativnih agencija širom svijeta. Vremenom su otvorene agencije na sve više tržišta, kako preko pripajanja, tako i preko zajedničkih ulaganja i kompanija u cjelokupnom vlasništvu. Počeli su privlačiti globalne klijente koji su pomogli u razvoju i jačanju mreže. 

## TBWA Adriatic
**TBWA Adriatic** je mreža unutar TBWA mreže i specifično je stvorena da bi odgovorila na potrebe za lokalnim pristupom i razumijevanjem tržišta jadranske regije. Konglomerat je 5 agencija u 5 zemalja, te pokriva većinu tržišta u bivšoj Jugoslaviji, kao i u Bugarskoj.

## Stalni klijenti
* Microsoft
* Henkel
* Mars
* Krka
* GlaxoSmithKline

## Kampanje
* Turizam, blago na dohvat ruke
* Avon – Šetnja za život 2009 & 2010
* Svjetski dan astme 2009 & 2010

## Vanjski linkovi
* Zvanična stranica
* Zvanična stranica TBWA Adriatic
* Zvanična stranica TBWA Worldwide

Kategorija: Marketing
Mödling (čvor)

* Mödling, okrug u austrijskoj pokrajini Donjoj Austriji
* Mödling, grad i sjedište istoimenog okruga u Austriji.
Zwettl (čvor)

mini|desno|180px|Rijeka Zwettl
* Zwettl, okrug u austrijskoj pokrajini Donjoj Austriji
* Zwettl, grad i sjedište istoimenog okruga u Austriji.
* Zwettl, rijeka  u austrijskoj pokrajini Donjoj Austriji
* Zwettl an der Rodl, općina sa *markt* statusom u okrugu Urfahr-Umgebung u austrijskoj pokrajini Gornjoj Austriji
* Samostan Zwettl, samostan u u austrijskoj pokrajini Donjoj Austriji
## Reference
Katarina Branković

[mini | desno | 200p | Lik Katarine Branković sa Esfigmenske povelje ([1429)]] 
**Katarina Branković** (**Kantakuzina Branković**; 1418/19 - 1492) je bila celjska grofica. Rođena je kao kćerka srpskog despota Đurđa Brankovića i bizantijske princeze Jerine Kantakuzin.

Katarina se 20. aprila 1434. godine udala za celjskog grofa Ulriha II (1406-1456). S njim je imala troje djece, sinove Hermana i Đurđa, te kćer Elizabetu.

Nakon muževljeve pogibije u opsadi Beograda 1456. godine, Katarina se odrekla svih svojih posjeda u današnjoj Sloveniji i Hrvatskoj osim Krškog u zamjenu za određenu godišnju rentu i krenula na put. Proputovala je Italiju, Krf, i Dubrovnik, da bi se na kraju vratila u Makedoniju kod svoje sestre Mare, udovice sultana Murata II. 
  
Prije smrti otkazala je ostala imanja u današnoj Sloveniji (grad Krško) i rentu.

Katarina je umrla 1492. godine, nadživjevši svu svoju djecu. Sahranjena je u gradu Konče, zapadno od Strumice u današnjoj Makedoniji.

## Također pogledajte 
* Brankovići
* Orden Kantakuzine Katarine Branković

## Vanjski linkovi 
* Rodoslov Katarine  

Kategorija:Rođeni 1418.
Kategorija:Umrli 1492.
Katarina
Kategorija:Celjski grofovi
Santa Maria u Aracoeli

**Santa Maria u Aracoeli** (italijanski: *Basilica di Santa Maria in Ara Coeli*; bosanski: *Bazilika Svete Marije na nebeskom žrtveniku*) je bazilika u Rimu u sagrađena na samom vrhu Kapitola.

## Ime 
Prvobitni naziv crkve bio je *Santa Maria u Capitolo* budući da je sagrađena na Kapitolu za vrijeme antičke rimske vladavine, ali je tokom 14. stoljeća preimenovana. Prema legendi, bazilika je sagrađena na mjestu gdje je proročica prorekla rođenje Isusa.

Današnji naziv datira iz 1342. godine, kada je i počela njegova popularizacija, da bi se na kraju usvojio kao zvanično ime crkve.

Često se bazilika, od strane lokalnih stanovnika, naziva i Kapitolijeva crkva ili Kapitolijeva bazilika, zbog samog mjesta na kojem se nalazi.

## Opis 
mini|desno | 250p | Bočni ulaz u baziliku iznad kojeg se nalazi mozaik Bogorodice s djetetom i dva anđela.

Crkva posjeduje tri ulaza, otvarana i rekonstruisana tokom stoljeća. Do glavnog crkvenog ulaza stiže se stepeništem od 124 stepenica. Ta stepeništa su naknadno izgrađena 1348. godine, u znak zahvalnosti Bogorodici što je grad oslobodila od kuge koja je odnijela brojne živote. Stepenište je svečano otvorio poznati rimski političar i tribun Cola di Rienzo, čiji se kip nalazi pored lijeve ograde bazilike.

Drugi najznačajniji ulaz je sa bočne strane. Većina turista za ulaz u baziliku koristi isključivo ovaj ulaz. Njegova značajnosti ogleda se u mozaiku iznad njega koji oslikava Bogorodicu i dva anđela.

Crkva ima nezavršenu fasadu od crvene opeke sa tragovima mozaika iz kasnog 13. stoljeća. 
mini|lijevo | 150p

Raskošni plafon sa pozlaćenim, geometrijski pravilnim, konturama sagrađen je tokom 16. stoljeća u čast pobjede vojvode Marcantonio Colonna. On je 1571. godine sa svojom flotom uspio pobijediti tursku vojsku u čuvenoj Bici kod Lepanta.

Na središnjem oltaru nalazi se drvena ikona Madone iz Aracoelija, koja se prepisuje Luki Eevanđelistu. Međutim, stručnjaci sumnjaju u autentičnost ikone i procjenjuju da ona datira iz razdoblje između 6. i 9. stoljeća.

Jedan od najpoznatijih predmeta u bazilici svakako je bila statua malog djeteta koja predstavlja Isusa. Isklesana je u 15. stoljeću u maslinovom drvetu iz Getsimanskog vrta. Mnogi Rimljani vjeruju u njena čudotvorna svojstva. Statua je ukradena u februaru 1994. i nikada nije pronađena. Danas se koristi novonapravljena kopija ukradene statue.

U samoj crkvi nalazi se i dio posmrtnih ostataka svete carice Jelene, majke cara Konstantina Velikog. Jelenine mošti bile su mnogo puta kradene iz Rima, pa su sačuvani dijelovi prenijeti u Francusku, a ostaci, na zahtjev pape Inoćentija II, položeni u baziliku Santa Maria in Aracoeli. U crkvi su sahranjeni i Katarina Kosača, pretposljednja bosanska kraljica, i papa Honorije II.

## Također pogledajte 
* Crkve u Rimu

## Reference 
## Vanjski linkovi 
Kategorija:Crkve u Italiji
Kategorija:Rim
Velikopoljsko vojvodstvo

**Velikopoljsko vojvodstvo** (polj. *Województwo wielkopolskie*) je vojvodstvo u Poljskoj. Nalazi se na zapadu zemlje.

Uspostavljeno je 1. januara 1999. godine. Središte vojvodstva je Poznań (546.829 (2014)).

* Naseljenost: 3.469.464 (2014) stanovnika
* Površina: 29.827&nbsp;km2
## Vanjski linkovi 
* Službena stranica

Kategorija:Vojvodstva u Poljskoj
Neunkirchen (okrug)

**Okrug Neunkirchen** nalazi se južnom dijelu austrijske savezne pokrajine Donje Austrije.

## Upravna podjela 
mini|400px|Općine u okrugu Neunkirchen
Okrug se sastoji od ukupno 44 općine. Od toga su tri grada i 17 općina sa statusom *Markt*. Broj stanovnika u pojedinoj općini nalazi se u zagradi.

*
Scheibbs (okrug)

**Okrug Scheibbs** nalazi se jugozapadnom dijelu austrijske savezne pokrajine Donje Austrije.

## Upravna podjela 
Okrug se sastoji od ukupno 18 općina. Od toga su dva grada i 9 općina sa statusom *Markt*. Broj stanovnika u pojedinoj općini nalazi se u zagradi.

mini|800px|Općine u okrugu Scheibbs

*
Blackburn Buccaneer

**Blackburn B-103 Buccaneer** napravljen je za potrebe Britanske ratne mornarice. To je bio prvi avion na svijetu s tehničkim novinama, kao što su sistem za podizanje uzgona, vertikalno zasječeni konus repa, čije se plovine koriste kao zračne kočnice pri slijetanju, i s rotirajućim magazinom za konvencionalno ili nuklearno naoružanje u unutrašnjosti trupa. Blackburn prototip je izabran 1955. i time firma dobija narudžbu od 20 predserijskih aviona za testiranje. 1962. se daje na raspolaganje prvim formacijama Britanske ratne mornarice, da bi od 1969. ušao u službu i u RAF, gdje ostaje do 1994. Korišten je i u Zaljevskom ratu 1991.

## Tehnički podaci (Buccaneer S 2B)
Kategorija:Lovačko-bombarderski avioni
Bombardier CL-600

**Bombardier CL-600 (Canadair CL-600)** je seria aviona osnovana na tipu Lear Star 600 te preimenovana na Canadair CL-600. Poslije preuzimanja firme Canadair od strane Bombardier, ovaj tip aviona opet mijenja ime u konačni naziv Bombardier CL-600 Chellenger. Poslije početnih problema, Challanger je 1981. godine dobio potpunu dozvolu. Ovaj posebno udoban i komforan avion se često nalazi u državnoj službi za potrebe VIP transporta. Po različitim potrebama i namjenama proizilaze i različite varijante ovog tipa (601 - mogućnost montaže različitih tipova motora i postizanje veće brzine ili daljine, 604 - prvi let 18. septembra 1994. - nova elektronika, Fly by Wire-sistem, interkontinantalni let itd.). Osim za civilne potrebe, ovaj avion se koristi i kao izviđač ili kao platforma za protivelektronska dejstva (Njemačka, SAD).

## Tehnički podaci (Bombardier CL-601-3R) 
## Reference
Kategorija:Avioni
Kategorija:Putnički avioni
Vitača

**Vitača**, bosanska kraljica, je bila prva od tri supruge kralja Stjepana Ostoje.

Vitača se udala za vanbračnog sina kralja Tvrtka I još prije njegovog izbora za kralja. Nije poznato jesu li imali djece, pa i ako jesu, ona se ne spominju.

Godine 1398. Vitačin suprug je bio izabran za kralja, što je nju učinilo kraljicom. Međutim, zbog činjenice da nije bila u srodstvu s plemstvom i stoga nije bila korisna za stvaranje alijansi s moćnim plemićima, brak s Vitačom nije bio od koristi Ostoji. Kraljica Vitača se već u septembru 1399. godine u Dubrovniku spominje kao bivša supruga bosanskog kralja. Nedugo nakon razvoda od Vitače, Ostoja ženi Kujavu Radenović, koja će šesnaest godina poslije doživjeti istu sudbinu.

## Također pogledajte 
* Vojača

## Reference 
## Vanjski linkovi 
* John Van Antwerp Fine, Bosnian Institute; *The Bosnian Church: Its Place in State and Society from the Thirteenth to the Fifteenth Century*, Saqi in association with The Bosnian Institute, 2007.

Kategorija:Supružnici bosanskih vladara
Kategorija:Kotromanići
Periklo

**Perikle** (starogrčki: Περικλῆς Periklēs; 495. - 429. p.n.e.) bio je istaknuti i uticajni grčki državnik, govornik i general Atine tokom Grčko-perzijskog i Peloponeskog rata. Kao pripadnik moćne i uticajne porodice Alkmeonid, imao je veliki uticaj na atinsko društvo pa ga je grčki historičar Tukidid smatrao "prvim građaninom Atine". Perikle je pretvorio Delski savez u Atinsko carstvo predvodeći svoje zemljake tokom Peloponeskog rata. Period tokom kojeg je predvodio Atinu (461. - 429. p.n.e.) se smatra "periodom Perikla" ili "Zlatnim dobom Atine". Tokom ovog perioda promovirao je umjetnost i književnost stvarajući novi obrazovni i kulturni centar antičkog grčkog svijeta. Nakon izgradnje ambicioznih projekata na Akropolju, uključujući i Partenon, uljepšao je i zaštitio grad pokazujući svu njegovu ljepotu. Umro je zajedno sa nekoliko članova porodice od atinske kuge koja je oslabila Atinu tokom sukoba sa Spartom.

## Rane godine 
Perikle se rodio 495. godine p.n.e. u Atini kao sin političara Ksantipa i Agariste koja je bila član moćne i uticajne plemićke porodice Alkmeonid. Naime, Agarista je bila unuka Klistena Sikionskog i nećakinja atinskog reformatora Klistena. Prema Herodotu i Plutarhu, Agarista je noć prije porođaja sanjala da će roditi lava. Legende govore da je Filip II Makedonski imao sličan san prije rođenja sina Aleksandra Velikog. Prema tumačenju snova lav se tretira kao tradicionalni simbol veličine, ali priča može aludirati i na neobično veliku veličinu Periklove lobanje koja je postala popularna meta savremenih komičara. Iako je Plutarh tvrdio da je ovaj deformitet bio razlog što je Perikle uvijek bio prikazan u kacigi, kaciga je zapravo bila simbol službenog ranga stratega (generala).

## Također pogledajte 
* Umjetnost stare Grčke

Kategorija:Državnici
Kategorija:Antička Grčka
Avro Lancaster

**Avro 683 Lancaster** je napravljen iz neuspješnog Avro 679 Manchester bombardera. Ovaj avion je za vrijeme Drugog svjetskog rata bio najuspješniji bombarder u formacijama R.A.F.-a. Prvi prototip je bio prerađeni model Manchester sa produženim krilima i 4 motora tipa Rolls-Royce Merlin X. Poslije prepravki na nosačima motora, R.A.F. naručuje seriju od 1070 aviona ovog tipa. Poslije uspjeha na ratištima, Avro dobija sve veće narudžbe tako da je firma primorana dati licence za kompletnu proizvodnju na druge firme. Jedna od posljedica je bila prodaja licenci za motore firmi Packard koja ih preuređuje i unaprijeđava. Od svih verzija (23), najrasprostranjenija je bila verzija B I koja je bila i osnova proizvodnje u pogonima Avra. 

mini|desno|250 px|Šematski prikaz Lancaster
## Tehnički podaci (Lancaster B I) 
## Također pogledajte 
*Bristol Blenheim

## Reference 
## Vanjski linkovi 
* 20./21. Februar 1945 - Der letzte Flug der RAF PD421 IQ-F. Arheološko-historijska istraga pada jednog Lancaster bombardera na kraju Drugog svjetskog rata u njemačkom mjestu Hagen 

Kategorija:Bombarderi
Kategorija:Avro
Kategorija:Drugi svjetski rat
St. Pölten (okrug)

'*Okrug St. Pölten *(Land)'''* nalazi se središnjem dijelu austrijske savezne pokrajine Donje Austrije.

## Upravna podjela 
Okrug se sastoji od ukupno 39 općina. Od toga su četiri grada i 22 općine sa statusom *Markt''. Broj stanovnika u pojedinoj općini nalazi se u zagradi.

mini|800px|Općine u okrugu St. Pölten

*
Cessna 172

**Cessna 172 Skyhawk** je jednomotorni avion sa četiri sjedišta, visokokrilac. Najpopularnija varijanta je namjenjena obuci pilota.

## Razvoj 
Prema dugotrajnosti i popularnosti, Cessna 172 je najuspješniji laki avion ikada proizveden. Prvi avion isporučen je 1956. godine, dok se 2007. godine još uvijek izrađuje prešavši broj od 40.000 izrađenih primjeraka. Glavni konkurenti na tržištu su joj Piper J-3, Beechcraft Musketeer, Grumman Cheetah (zadnja dva se više ne proizvode), kao i Diamond DA40.

Prvi izrađeni *172* avioni bili su skoro jednaki Cessni 170, sa istim ravnim zadnjim dijelom trupa i repnim točkom. Kasnije varijante rađene su sa novim stajnim trapom sa nosnim točkom, nižim podom kabine i sa zadnjim kabinskim prozorom. Zadnja izmjena na trupu bila je njegovo produženje pomicanjem repnog dijela u nazad sredinom 1960-tih. Struktura aviona je od tada nepromijenjena, mijenjani su samo instrumenti i motori. Od 2005. uveden je i EFIS sistem upravljanja i kontrole. Sredinom 1980-tih dolazi do prekida proizvodnje ali se ona obnavlja 1997. godine (varijanta 172/182 i T-41D). Stariji avioni isporučivani su s motorima od 110 kW dok su kasnije varijante isporučivane s motorima snage 135 kW. 

## Varijante 
Prvi let Cessna 172 imala je u decembru 1955. godine i već 1956. tvornica izrađuje 1400 aviona. Prvu varijantu početkom 1960-tih zamjenjuje *172A* sa produženim trupom i pomaknutim repnim površinama prema nazad. Krajem te godine predstavljena je varijanta *172B* sa kraćim stajnim trapom i neznatnim promjenama u opremi. 1963. godine na varijanti *172D* ugrađen je zadnji prozor. I sljedeće varijante neznatno su se razlikovale prateći tadašnje inovacije i poboljšanja u avijaciji. 

## Tehnički podaci (Cessna 172 Turbo Skyline RG) 
Kategorija:Avioni
Kategorija:Putnički avioni
Dvorac Feštetić

mini|200px|Zimska idila dvorca Feštetić (pogled s južne strane)
**Feštetić**, dvorac (kaštel), nalazi se u naselju Pribislavec kraj Čakovca, Međimurska županija, Republika Hrvatska.

Kroz vijekove bio je u posjedu više gospodara, među kojima su bili članovi plemićkih porodica Zrinski (16. i 17. vijek), te Feštetići (19. vijek i početak 20. vijeka), po kojima je dobio i ime.

U vrijeme Zrinskih ovaj je zamak bio okružen baštom i avlijom. Kasnije se u historijskim izvorima pominje da je u sklopu imanja postojala kapela te dvije pokrajnje zgrade. Današnji izgled dvorac je dobio sredinom 19. vijeka, kada ga je u neogotičkom stilu renovirao grof Juraj Feštetić. Izgrađen je od klesanog kamena, s bogato ukrašenim neogotičkim arhitektonskim elementima, posebno vijencima i dovratnicima.

Do 1923. godine u dvorcu je boravio grof Eugen Feštetić, a onda ga je, zajedno s cijelim imanjem, odlučio prodati. Od tada je objekt služio za smještaj raznih državnih funkcionara, oficira, pa čak i djece ratnih izbjeglica. Nakon drugog svjetskog rata u njega se smjestila lokalna osnovna škola, koja ga koristi i danas.

Iako je više puta stradao u ratnim vihorima, bio opljačkan i devastiran, pa čak i zapaljen, dvorac Feštetić uvijek je obnavljan. Danas je u relativno dobrom stanju, te je po mnogima najljepši i najromantičniji od svih dvoraca u Međimurju.

## Galerija

Datoteka:Dvorac Feštetić, Pribislavec (2011) - jug.JPG|Južna strana dvorca u proljeće 
Datoteka:Dvorac Feštetić, Pribislavec (2011) - sjeveroistok.JPG|Pogled sa dvorišne strane
Datoteka:Dvorac Feštetić, Pribislavec (2011) - jugoistok.JPG|Jugoistočni pogled na dvorac Feštetić

## Vanjski linkovi 
* Dvorac Feštetić s južne strane
* Dvorci i kurije u Međimurju 
* Dvorac Feštetić u toku najnovije obnove

Kategorija:Međimurska županija
Feštetić
Kategorija:Građevine i strukture u Hrvatskoj
BAC 1-11

**BAC 1-11** je proizašao iz prototipa Hunting H.107 izrađenog već 1956. godine. Kroz promjene na motorima i preuzimanje firme Hunting od strane BAC, ovaj tip je preimenovan i na tržište dolazi pod imenom BAC 1-11 i kasnije kao BAC One-Eleven. Dva mjeseca poslije leta preurađenog prototipa BAC 1-11, dolazi do nesreće i gubitka ovog prototipa i sedmeročlane posade. Kroz ovu nesreću dolazi do usporavanja procedure za dozvolu. Kada je dozvola 1965. godine napokon dobivena, nasuprot BAC-a 1-11 je stajala ojačala konkurencija sa zauzetim pozicijama na tržištu, te tako dolazi do gubitka tržišta i malog prodajnog uspjeha. 1982. godine licenca je prodata Rumuniji koja ovaj tip aviona pravi još par godina za potrebe državne kompanije pod nazivom Romaero 1-11.

## Tehnički podaci (One-Eleven 500) 
## Također pogledajte 
* Boeing 737
* Tupoljev Tu-134

## Reference 
Kategorija:Avioni
Kategorija:Putnički avioni
Avro Vulcan

**Avro 698 Vulcan** je glavni nosač bombarderske snage R.A.F. poslije Drugog svjetskog rata. Zadaća ovog tipa aviona je bilo preventivno čuvanje mira putem dominacije sa nuklearnim oružjem. Raspis potreba R.A.F. iz 1947. godine za jednim bombarderom koji je u mogućnosti da nosi nuklearno oružje, završava u kooperaciji firmi Avro, Vickers Valiant i Handley Page Victor. Kao rezultat je predstavljen tzv V-bombarder sa delta formom krila i slabo uzvišenim kokpitom. Prvi let serijske varijante ovog tipa obavljen je u Waddingtonu 1956. godine u sklopu OCU 230 jedinice. 31. augusta 1957. poliejeće prototip nasljednika Vulkan B Mk.2 sa jačim turbinama, dodatnim rezervoarima za gorivo te elevonima umjesto zadnjih krila. Dolaskom Polaris raketa, Vulcanu se mijenja namijena te se tip naoružava samo konvencionalnim bombama. 

## Tehnički podaci (Vulcan B Mk.2)
## Vanjski linkovi 
* http://www.vulcans.co.uk/
* https://web.archive.org/web/20111102183250/http://www.tvoc.co.uk/
* http://www.thunder-and-lightnings.co.uk/vulcan/history.html

Kategorija:Bombarderi
Kategorija:Avro
Brestska oblast

**Brestska oblast** je oblast u jugozapadnom dijelu Bjelorusije sa administrativnim centrom u Brestu. Pored Bresta veći gradovi u oblasti su Baranoviči i Pinsk.

Oblast je formirana 1939. godine nakon ujedinjenja Zapadne Bjelorusije i Bjeloruske SSR.

Brestska oblast je podjeljena na 16 rejona.

## Vanjski linkovi 
* Službena stranica 

Kategorija:Oblasti u Bjelorusiji

Kategorija:Države i teritorije osnovane 1939.
Mramor

180px|mini|Komad neobrađenog mramora.
mini|180px|Taj Mahal, jedno od novih svjetskih čuda, sagrađen je od mramora.
**Mramor** (mermer) (Grčki jezik: μάρμαρον (mármaron) ili μάρμαρος (mármaros), "kristalna stijena", "svjetlucavi kamen") vrsta je stijenatijene nastala metamorfozom karbonatnih prolita (sedimentnih stijena krečnjaka i dolomita) pri uslovima povišene temperature i litostatskog pritiska.

## Opis 
Mramor je zrnate (granoblastične) strukture i homogene teksture, sadrži kalcit (CaCO3) i/ili dolomit (CaMg(CO3)2), a od primarnih nečistoća u sedimentu nastaju metamorfni minerali (fosferit, pirokseni, tinjac/škriljac). *Škriljasti* varijaritet mramora bogat filosilikatima naziva se cipolin.

## U arhitekturi i umjetnosti 
Mramor ima primjenu u kiparstvu i arhitekturi, lako se reže, obrađuje i polira. U likovnoj umjetnosti je cijenjen zbog svoje mliječne boje, poluprozirnosti i toplote koja podsjeća na ljudski dodir.

U V stoljeću p. n. e. stanovnici ostrva Kios su u Delfima, ispred Apolonovog hrama sagradili oltar od crnog mramora. Restauriran je 1920. godine.

U antici najznačajnije građevine i skulpture nastale su od čuvenog mramora s otoka Para (grčki: *Parosa*) i brda Pentelikona. U Italiji je cijenjen mramor iz Carrare od kojeg je izrađen i Mikelanđelov David.

Mramor sa ostrva Brač je cijenjen u cijelom svijetu pa su mnoge građevine izgrađene upravo od tog kamena (od Dioklecijanove palače, Meštrovićevog *Indijanca* u Chikagu).

## U Bosni i Hercegovini 
Kod Jablanice se nalaze bogate naslage mramora. *Jablanički kamen* se, između ostalog, koristi u građevinarstvu i za izradu nadgrobnih spomenika, nišana i sl. Od granita (nije mramor) iz Jablanice izgrađem je spomenik crnogorskom vladiki Njegošu na Lovćenu.

## Također pogledajte 
* Ebru


Kategorija:Petrologija
Kategorija:Stijene
Kategorija:Vajarski materijali
Miloska Venera

mini|100px|lijevo|Miloska Venera, pogled s leđa.
mini|150px|lijevo|Crtež Miloske Venere koji prikazuje izgubljeni dio postolja sa natpisom.
**Miloska Venera** (Afrodita s Melosa, grčki: Αφροδίτη της Μήλου, Aphroditē tēs Mēlou) je jedno od najpoznatijih umjetničkih djela. Izrađena je negdje u periodu između 130. i 100. godine p. n. e. Smatra se da predstavlja grčku boginju ljubavi i ljepote Afroditu (Venera, prema rimskoj mitologiji). Ova skulptura je isklesana iz mramora, u veličini nešto većoj od prirodne; visoka je 203&nbsp;cm. Ruke i originalno postolje su izgubljeni. Prema natpisu na postolju (postolje je bilo "privremeno" pronađeno a zatim ponovo izgubljeno ali postoje skice i prijepisi natpisa) Milosku Veneru je izradio Aleksandros iz Antiohije. Prvobitno se djelo pripisivalo Praksitelu.

Ime je dobila prema ostrvu Milos, u arhipelagu Kikladi, Egejsko more, Grčka, gdje je 1820. godine pronašao mještanin Yorgos Kentrotas. Prema rekonstrukciji, Miloska Venera je u lijevoj ruci držala jabuku (*milos* na grčkom jeziku znači jabuka).

Miloska Venera je je skulptura nastala u staroj Grčkoj, u doba helenizma. Ovaj period kulture i umjetnosti je trajao od IV stoljeća p. n. e. do kraja I stoljeća p. n. e. Kiparstvo u helenizmu se odlikuje slobodnijim i naturalističkim pristupom izradi skulptura. Najznačajnije skulpture iz navedenog perioda, uz Milosku Veneru, su: *Nika sa Samotrake*, *Laokoon i njegovi sinovi*, *Pergamski oltar* i dr.

Miloska Venera izložena je u Muzeju Louvre u Parizu.

## Literatura 
* Salih Posvandžić, *Likovna kultura*

## Vanjski linkovi 
* Musée du Louvre – Louvre Museum : Venus de Milo 
* James Grout, *Venus de Milo*, part of the * Encyclopædia Romana*

Kategorija:Skulpture
Kategorija:Kiparstvo
Piper PA-18

**Piper PA-18 Super Cub** je jednomotorni avion visokokrilac sa dva sjedišta. Predstavio ga je 1949. proizvođač lahkih aviona Piper Aircraft. Nastao je na osnovi aviona Piper PA-11, J-3 Cub i Taylor-2 E Cub. U blizu 40 godina proizvodnje izrađeno je preko 9000 aviona. Super Cub se često koristi za letove u nepristupačna područja gdje piste nisu posebno pripremljene a za slijetanje ima vrlo malo mjesta. U tim uvjetima do izražaja dolaze njegove STOL osobine. Njime se često vuku reklame, a u aeroklubovima služi za vuču jedrilica. 

## Dizajn i razvoj 
mini|lijevo|200px|Presvlačenje trupa
Dok se konstrukcija temelji na dizajnu ranijih modela, ugradnja električnog sistema, zakrilaca, znatno jačeg motora, čine ga vrlo različitim za letenje. Iako je "standardni" Super Cub opremljen sa 150 konjskim (112 kW) Lycoming motorom, nije ga neuobičajeno vidjeti s jačim, 180 KS (134 kW) motorom. Krilo s velikim uzgonom i snažni motor pružaju dobru podlogu za preuređenje u hidroavion ili za ugradnju skija umjesto točkova. Osim toga izrađena je i poljoprivredna varijanta *PA-18A* za potrebe zaprašivanja. 

Kao i J-3 Cub avion prekriven je platnom zategnutim preko čelične konstrukcije. Prvi Super Cub imao je zakrilca, dva rezervoara goriva (svaki u jednom krilu), O-235 Lycoming motor s oko 108 KS (115 KS samo za polijetanje) iako je bila dostupna i varijanta sa 90 KS jakim motorom bez zakrilaca i s drugim krilnim rezervoarem kao opcija. Težina praznog aviona bila je prosječno 365-454 kg s maksimalnom težinom 680 kg. Ovaj Cub mogao je poletjeti nakon 120 m (s maksimalnom težinom), a zahvaljujući zakrilcima za slijetanje mu je dovoljno bilo 90 m. Uz manja opterećenja avion je sposoban vinuti se u zrak već nakon 20 m a za slijetanje mu je dovoljno 10 m. Sa O-290 Lycoming motorom (135 KS) za uzlijetanje je potrebno 60 m a udaljenost slijetanja ostala je ista. Uz uptrebu Lycoming O-320 motora sa 150-160 KS, avionu se povećala MTOW na 795 kg, zadržavši potrebno zaletište za uzlijetanje na 60 m.

## Tehnički podaci (PA-18-150) 
Kategorija:Piper Aircraft
Kategorija:Putnički avioni
Zwettl (okrug)

**Okrug Zwettl** nalazi se u zapadnom dijelu austrijske savezne pokrajine Donje Austrije. To je ujedno najveći okrug ove pokrajine

## Upravna podjela 
Okrug se sastoji od ukupno 24 općine. Od toga su tri grada i 20 općina sa statusom *Markt*. Broj stanovnika u pojedinoj općini nalazi se u zagradi.

mini|800px|Općine u okrugu Zwettl
## Reference 
## Vanjski linkovi 
* https://www.meinbezirk.at/tag/bezirk-zwettl?loc=zwettl

*
Gomeljska oblast

**Gomeljska oblast** je jedna od oblasti u Bjelorusiji. Nalazi se u jugoistočnom dijelu države, sa administrativnim centrom u Gomelu. Pored Gomela veći gradovi u oblasti su Mazyr, Žlobin i Svetlagorsk.
Ukupna površina oblasti iznosi 40.400&nbsp;km2, dok je prema podacima iz 2011. godine u oblasti živjelo 1.435.000 stanovnika.
Gomeljska oblast je podjeljena na 21 rejon.

## Geografija 
Nacionalni park Pripjatski obuhvata 2% teritorije oblasti. 11 rezervata za divlje životinje od izuzetnog nacionalnog značaja obuhvata 2,1% teritorije Gomeljske oblasti.

Najjužnija tačka Bjelorusije se nalazi upravo na teritoriji ove oblasti, uz rijeku Dnjepar, južno od naselje Kamaryn, u rejonu Brahin.
U ovoj oblasti se nalazi i 3. najveće bjelorusko jezero Čyrvonaje, u rejonu Žytkavičy.

## Reference 
## Vanjski linkovi 
* Službena stranica 

Kategorija:Oblasti u Bjelorusiji
Waidhofen an der Ybbs

**Waidhofen an der Ybbs** je statutarni grad u austrijskoj saveznoj pokrajini Donjoj Austriji. Grad broji 11.569 stanovnika (na površini 131,52&nbsp;km2) prema popisu iz 2008. Prvi put je spomenut 1186, a bio je ekonomski centar doline Ybbstal od XIV vijeka.

**Innenstadt:** Stari grad u Waidhofenu ima mnoge kasnosrednjovjekovne kuće i javne zgrade zatvorene unutar starih gradskih zidina. Još uvijek je prisutno nekoliko gotičkih dvorišta i arkada, kao i mnoge obnovljene fasade u bidermajerskom, neorenesansnom i neobaroknom stilu.

**Stadtpfarrkirche:** Jedna od najvećih i historijski najznačajnijih crkava u Waidhofenu, Stadtpfarrkirche je izgrađena između 1470. i 1510. U unutrašnjosti crkve nalazi se gotički krilati oltar, koji je na to mjesto presađen iz druge crkve 1930-ih. Drvena kapija crkve datira iz vremena prvobitne gradnje.
mini|200x200piksel|Župna crkva Waidhofen an der Ybbs

## Historija
## Poznate osobe
## Gradovi partneri 
* Tuttlingen, 
* Bischofszell, 

Položaj grada Waidhofen an der Ybbs u Donjoj Austriji|300px|mini
## Reference 
*
Piper J-3

**Piper J-3 Cub** je nastao kao zamisao braće Taylor koji 1929. osnivaju firmu *Taylor Aircraft Company*. Kao upravnik, na čelu korporacije se nalazi W.T. Piper Sr. Kada firma dolazi u finansijske probleme, Piper otkupljuje prava za model Taylor Cub i osniva Piper Aircraft Corporation. Od 1930. ovaj tip aviona preimenovan je u Piper Cub. Prvi modeli J-3 su imali jedan motor firme Continental sa 41 KS. Dostizanjem nezamislivih prodajnih uspjeha za to vrijeme (u prvoj godini proizvodnje 737 aviona), piper pod udarom konkurencije 1940. proširuje paletu ovog tipa sa *J-3C-65 Cub* sa motorom A65 firme Continental. Malo kasnije, U.S. Army naručuje 40 komada pod oznakom L-4. Od ovog trenutka započinje i prodajni uspon na vojnom području te američke zračne snage naručuju preko 5700 komada ovog aviona za izviđanje. Kad je Piper poslije Drugog svjetskog rata počeo proizvodnju poboljšanog modela Cub J-4 Coupe, u civilnom i vojnom sektoru bilo je prodano preko 19.000 aviona ovog tipa.

## Tehnički podaci (J-3C-65)
## Reference 
Kategorija:Piper Aircraft
Kategorija:Putnički avioni
Minska oblast

**Minska oblast** je oblast u centralnom dijelu Bjelorusije sa administrativnim centrom u Minsku, iako sam grad Minsk ne ulazi u sastav ove oblasti nego ima poseban status. Veći gradovi u oblasti su Borisov, Saligorsk i Maladečna.

Minska oblast je podjeljena na 22 rejona.

## Vanjski linkovi 
* Službena stranica 

Kategorija:Oblasti u Bjelorusiji
Mogiljovska oblast

**Mogiljovska oblast** je oblast u istočnom dijelu Bjelorusije sa administrativnim centrom u Mogiljovu. Pored Mogiljova veći gradovi u oblasti su Asipoviči i Babrujsk.

Mogiljovska oblast je podjeljena na 21 rejon.

## Vanjski linkovi 
* Službena stranica 

Kategorija:Oblasti u Bjelorusiji
Grodnenska oblast

**Grodnenska oblast** jedna je od oblasti Bjelorusije. Smještena je u sjeverozapadnom dijelu države. Najveći grad, ujedno i njen administrativni centar, jest Grodno. Pored Grodna, veći gradovi u oblasti su Lida, Słonim i Volkovisk.

## Administrativna podjela 
Podijeljena je na 17 rejona, 194 selsovjeca (ruralne zajednice), 12 gradova, šest gradskih općina i 21 naselje urbanog tipa.

Veći gradovi oblasti (s navedenim brojem stanovnika):
* Grodno - 332.300
* Lida - 98.200
* Slonim - 51.600
* Volkovisk - 46.800
* Smarhonj - 36.700
* Novogrudok - 30.800
* Kareliči - 30.000
* Masti - 17.400
* Ščučin - 15.000

## Demografija 
Na površini koja obuhvata 25.000&nbsp;km2 prema podacima za 2015. živjelo je 1.065.900 stanovnika. Gustina stanovništva iznosi 42 stanovnikakm/2 i nešto je niža od državnog prosjeka koji iznosi 46.

Približno 63,5% stanovništva živi u gradskim područjima. 
Bjelorusi čine 62,3% stanovništva oblasti dok značajnu manjinu predstavljaju sljedeći narodi:

* Poljaci (24,8%),
* Rusi (10%),
* Ukrajinci (1,8%) i dr.

## Reference 
## Vanjski linkovi 
* Službena stranica 


Kategorija:Oblasti u Bjelorusiji
Halim Malkoč

**Halim Malkoč** (12. August 1917. – 8. februar 1947.) bio je bošnjački imam i *SS-Obersturmführer* u Waffen-SS Handžar diviziji. Poznat je po svojoj ulozi u suzbijanju pobune pripadnika Handžar divizije u mjestu Villefrancheu-de-Rouergue 1943. godine. Smatra se jedinim muslimanom nagrađenim Njemačkim željeznim krstom za vrijeme Drugog svjetskog rata.

Malkoč je bio mladi imam u Bosni kada je rat izbio. "Kao aktivni oficir u Jugoslavenskoj vojsci, istakao se kao veoma nadaren vojskovođa". Godine 1943. pridružio se novonastaloj jedinici Waffen-SS-a  Handžar divizija, i prvobitno bio imenovan za imama u "SS - Gebirgs-Pioneer Bataillion 13". U julu iste godine, on i nekoliko drugih bosanskih ulema poslano u Dresden na tri sedmice "Imamskog tečaja" u organizaciji *SS Obergruppenführer* Gottlob Bergera i počasnog oficira SS al-Husseini. Nastava uključuje lekcije o "*Der Waffen-SS: njegova organizacija i rangovi*" i njemački jezik kroz nastavu i posjete u operu u Berlinu i Babelsberg dvorac, Potsdam i Nicholaisee.

Tokom obuke na jugu Francuske, u mjestu Villefranche-de-Rouergue, u septembru 1943. došlo je do pobune među pripadnicima ove jedinice. U noći između 16. i 17. septembra, grupa vojnika ove jedinice predvođena muslimanskim i hrvatskim mlađim oficirima izvela je pobunu. Predvođeni Feridom Džanićem, Božom Jelinekom (poznat i kao Eduar Matutinović), Nikolom Vukelićem i Lutvijom Dizdarevićem, grupa je zarobila većinu njemačkog osoblja i ubila pet njemačkih oficira, uključujući i komandanta bataljona Obersturmbannführera Oskara Kirchbauma. Pobuna je ubrzo ugušena uz pomoć Malkoča i ljekara jedinice Willfried Schweigera. Malkoč je ubijedio pobunjenike da puste zatvorenike i da se predaju.

U priznavanju njegove usluge, Halim Malkoč i Schweiger su u oktobru 1943. godine od Heinrich Himmlera primili odlikovanje "Željezni križ druge klase".

Nakon završetka Drugog Svjetskog rata, Malkoč je izručen Jugoslaviji i 8. februara 1947. strijeljan u Bihaću.

mini|250px|Plakat NDH za regrutovanje u Handžar diviziju

## Reference 
## Vanjski linkovi 
* Lepre, George. Himmler's Bosnian Division: The Waffen-SS Handschar Division 1943-1945. Atlgen, PA: Schiffer Military History, 1997 
* Munoz, Antonio J., editor.The East Came West: Muslim, Hindu and Buddhist Volunteers in the German Armed Forces. (chapters 2 and 13) Bayside, NY: Axis Europa, 2001 
* Redžić, Enver, “Muslimansko autonomaštvo I 13. SS Divizija". Sarajevo: Svjetlost, 1987.
* Tomasevich, Jozo (2001). War and Revolution in Yugoslavia, 1941–1945: Occupation and Collaboration. Vol. 2. San Francisco, California: Stanford University Press. .
* https://brill.com/display/book/edcoll/9783657773831/B9783657773831-s016.xml
* https://www.academia.edu/105433805/Lejs_Krivic_Bosnias_Place_in_Nazi_Ideology_The_13th_Waffen_Mountain_Division_of_the_SS_Handschar

## Također pogledajte 
* 13. SS oružana brdska divizija "Handžar" (hrvatska br. 1)

Kategorija:Članovi Waffen-SS
Kategorija:Ratni zločinci u Drugom svjetskom ratu
Kategorija:Rođeni 1917.
Kategorija:Umrli 1947.
Vitepska oblast

**Vitepska oblast** je oblast na sjeveru Bjelorusije sa administrativnim centrom u Vitebsku. Pored Vitebska veći gradovi u oblasti su Orša i Novopolotsk.

Vitepska oblast je podjeljena na 21 rejon.

## Vanjski linkovi 
* Službena stranica 

Kategorija:Oblasti u Bjelorusiji
Walburga Black

**Walburga Black (rođena Black)** je lik iz Harryja Pottera, čistokrvna vještica. U knjigama se spominje kao "gđa Black".

## Opis 
Walburga je bila kćerka Polluxa Blacka i Irme Crabbe, sestra Alpharda, kojeg je izopćila iz porodice i Cygnusa III. Rođena je 1925, a umrla . Udala se za svog rođaka Oriona Blacka jer je njena porodica htjela da ima čistokrvnog muža. Rodila je Siriusa i Regulusa. Sirius je za nju bio razočaranje jer je u Hogwartsu postao Gryffindorac, te nije mario za čistokrvnost svoje porodice. Regulus je bio Slytherin, postao je smrtonoša i njegovi roditelji su bili ponosni. Walburga je njegovala tapiseriju porodice Black te je spalila na njoj ime svog sina Siriusa i svoje nećakinje Andromede Tonks. Walburgin portret visi na zidu njene kuće, a prekriven je zavjesom. Njen sluga, vilenjak Kreacher, pripao je Siriusu, a poslije i Harryju.

## Etimologija 
*Walburga je verzija imena **Walpurga**.
*Majka Josefa Mengelea, nacističkog liječnika koji je izvodio eksperimente na ljudima, se također zvala Walburga. I ona je bila nacist, kao što je i Walburga Black opsjednuta čistokrvnošću.

## Zanimljivosti 
*U Walburginoj porodici su se mnogi čarobnjaci rano ženili. Tako je Pollux imao samo 13 godina kad mu se rodila Walburga. 
*Walburga je cijeli život nosila prezime Black, jer je pripadala toj porodici i krvlju i brakom.

## Vanjski linkovi
Diskografija Hanke Paldum

Ovaj članak sadrži informacije o muzičkim izdanjima bosanskohercegovačke i jugoslavenske pjevačice narodne muzike Hanke Paldum. Pjevačku karijeru započela je 1973. nakon uspješne audicije na Radio Sarajevu. Tokom svoje dugotrajne pjevačke karijere, koja traje sve do danas, imala je mnogobrojne koncertne nastupe širom nekadašnje Jugoslavije i u inostranstvu, a snimila je i brojne albume, singl ploče. Također, često je nastupala na televizijskim i radio emisijama. Danas je jedna od najznačajnijih interpretatorki bosanske sevdalinke.:

## Reference 
Kategorija:Albumi Hanke Paldum
David

*David Bowie (London, 8. januar 1947.) britanski rock muzičar i glumac.
*David C. Jewitt (Engleska, 1958. - ) je britanski astronom.
*David William Duchovny (Dejvid Vilijam Dukovni) (7. august 1960, New York, SAD) je američki glumac.
*David Guetta (rođen 7. novembra 1967 u Parizu) je francuski DJ.
*David Hilbert (23.1.1862. - 14.2.1943.) je njemački matematičar.
*David Hume (Dejvid Hjum 1711-1776), bio je škotski filozof i historičar.
*David (kralj) je bio drugi kralj Kraljevstva Izraela i nasljednik kralja Šaula, vladao je od 1005. p. n. e., do 965. p. n. e.
*David (Mikelanđelo) - Mikelanđelova skulptura.
*David Alexander Paterson (Dejvid Aleksander Paterson) (20. maj 1954, Brooklyn, New York City) je američki političar.
*David Ricardo (18. april 1772 – 11. septembar 1823), britanski politički ekonomista.
*David Suchet (fon: Dejvid Suše), engleski glumac.
*David Štrbac, lik iz romana Petra Kočića "Jazavac pred sudom".
*David Trezeguet (David Trezege; Rouen, 15. oktobar 1977) francuski nogometaš
*Davud, islamski poslanik, kralj David.
Otoka (Sarajevo)

**Otoka** je mjesna zajednica i naselje u sarajevskoj općini Novi Grad. Otoka se nalazi na meandru rijeke Miljacke, između brda Mojmilo i same rijeke. Naselje čini nekoliko nebodera i niskih zgrada. U blizini je Merkur-ov trgovački centar, s poznatom pijacom Otoka. Na drugoj obali Miljacke je stadion "Olimpika" stadion Otoka, zatim  novosagrađeni olimpijski bazen, te džamija Istiklal, koja je izgrađena donacijama iz Indonezije. Otoka je s centrom grada povezana tramvajskim i trolejbuskim saobraćajem.

## Također pogledajte 
* Stadion Otoka

## Vanjski linkovi 
* http://www.novigradsarajevo.ba/index.php?option=com_content&view=article&id=17&Itemid=21

Kategorija:Naselja u Sarajevu
Džuvejrija bint Haris

**Džuvejrija bint Haris** (), rođena. 608. godine, bila je supruga islamskog poslanika Muhammeda. Udala se za njega 628, čime je dobila titulu "Majka pravovjernih". Bila je kćerka Harisa ibn Dirara, vođe plemena "Benu Mustalik".

Njeno pleme, "Benu mustalik" je bilo u neprijateljskim odnosima sa Muslimanima (stanovnicima Medine), i spremalo se na veliki napad na Medinu, međutim muslimanska vojska na čelu sa Poslanikom je preduhitrila napad. Opremljena je vojska za napad na Benu Mustalik, a prije početka bitke Muslimani su ponudili primirje plemenu, što su oni odbili, da bi potom ispalili strijelu i ubili jednog od muslimanskih boraca. Nakon toga je došlo do bitke u kojoj su Muslimani pobijedili sa minimalnim gubicima. Među mnogim zarobljenicima je bila i Džuvejrija, čiji je muž, Mustafa ibn Safvan, poginuo u bici. Džuvejrija je kao ratni plijen pripala Poslanikovom ashabu Sabit ibn Kajsu. U namjeri da se izbavi iz ropstva otplatom otišla je do Poslanika. Tada joj je Muhammed ponudio brak a samim time i oslobađanje, što ona odmah prihvata. Nakon toga je oslobođeno i oko 100 porodica iz plemena Benu Mustalik.

Prenosi se da je Džuvejrija bila izuzetno lijepa. Navodi se također da ju je Aiša, Poslanikova supruga, opisala "prelijepom kao vila", a navode se i njene riječi: "da joj je odmah na prvi pogled bilo jasno zašto ju je Allahov poslanik odabrao za suprugu."
desno|mini|250px|"Dženetul Baki", mezarje u Medini u kojem je sahranjena Džuvejrija bint Haris
Nakon udaje za Muhammeda bila je izuzetno pobožna i mnogo vremena je provodila u molitvi. Nakon određenog vremena, njen otac i ostali saplemenici koji su bili oslobođeni, prihvatili su Islam. Umrla je u 65. godini života i pokopana je kao i većina Poslanikovih žena u "Dženetul Beki", Mezarju u Medini.

## Također pogledajte 
* Muhammed

## Reference 
Kategorija:Muslimanke
Kategorija:Muhammedove supruge
Kategorija:Rođeni 608.
Kategorija:Umrli 676.
Kategorija:Biografije, Medina
Stadion Otoka

**Stadion Otoka** je  nogometni stadion u Sarajevu, Bosna i Hercegovina. Nalazi se u naselju Otoka, uz rijeku Miljacku. Na njemu svoje domaće utakmice igraju FK Olimpic i SFK 2000 Sarajevo. Trenutni kapacitet stadiona je 3.000 mjesta.

## Izgradnja 
Stadion Otoka je izgrađen 1993.

## Rekonstrukcija 
Nakon ulaska FK Olimpic u Premijer ligu, stadion nije dobio potrebnu licencu, te je klub svoje domaće utakmice igrao na stadionu Grbavica. Tada je započela obnova i rekonstrukcija koja je završila tokom 2011.

## Također pogledajte 
* Spisak nogometnih stadiona u Bosni i Hercegovini

## Reference 
## Vanjski linkovi 
* Karakteristike Stadiona Otoka, soccerway.com

Kategorija:Nogometni stadioni u Bosni i Hercegovini
Kategorija:Stadioni u Sarajevu
Kategorija:Sport u Sarajevu
Kategorija:FK Olimpik Sarajevo
Vječna vatra

mini|Vječna vatra
**Vječna vatra** je spomenik vojnim i civilnim žrtvama Drugog svjetskog rata u Sarajevu. Spomenik je napravljen 6. aprila 1946. godine na prvu godišnjicu oslobođenja Sarajeva od njemačke okupacije.

Spomenik se nalazi u centru grada, između ulica Maršala Tita i Ferhadije.

Za vrijeme opsade Sarajeva, plamen na spomeniku je bio ugašen jer u gradu nije bilo potrebnog goriva.

## Tekst napisan na zidu 
## Reference 
## Vanjski linkovi 
Kategorija:Bosna i Hercegovina u Drugom svjetskom ratu
Kategorija:Spomenici u Sarajevu
Kategorija:Spomenici narodnooslobodilačke borbe u Bosni i Hercegovini
Katarina Kotromanić (čvor)

Više žena u historiji Bosne i Hercegovine nosilo je ime **Katarina Kotromanić**.

## Rođene Kotromanić 
* Katarina, kćerka bana Prijezde I
* Stjepana I
* Katarina, celjska grofica, unuka bana Stjepana I
* Katarina, kćerka kralja Stjepana Tomaša

## Udate Kotromanić 
* Katarina Kosača, supruga kralja Stjepana Tomaša
* Katarina od Velike, supruga Radivoja Ostojića
Hanuka

mini|Obilježavanje hanuke

**Hanuka** je jedan od najvećih praznika u judaizmu, a slavi se 25. kisleva (sredina decembra). Tim se praznikom spominje događaj iz 164. p. n. e. kad je, nakon trogodišnjih progona i borbi, ponovno posvećen jerusalemski Hram. Helenistički kralj iz porodice Seleukovića, Antioh IV Epifan, bio je zabranio jevrejske obrede u Hramu, te uspostavio štovanje Zeusa Olimpskog. To je potaklo jevrejsku pobunu, u kojoj su ih predvodili Makabejci. Nakon Epifanove smrti Hram je očišćen i ponovno posvećen.

S tim događajem povezana je legenda o svjetiljci koja je nastavila gorjeti u Hramu, premda za nju nije bilo dovoljno ulja. Hanuka je tako ostala bitno praznik svjetla. Jevreji svake godine kroz sedmicu Hanuke pale posebne osmerokrake svijećnjake "hanukije" i to tako da svake večeri zapale po jednu svjetiljku tog svijećnjaka.

## Vanjski linkovi 
* 

Kategorija:Judaizam
Kategorija:Jevrejski praznici
Wien-Umgebung

**Okrug Wien-Umgebung** nalazi se u središnjem dijelu austrijske savezne pokrajine Donje Austrije. Okrug je podijeljen na tri nepovezana dijela, koja se nalaze u okolini glavnog grada Austrije Beča. Oznaka registarskih tablica je bila WU sa izuzetkom općine Schwechat (SW).

## Upravna podjela 
Okrug se sastoji od ukupno 21 općine (–2016). Od toga su šest gradova i sedam općina sa statusom *Markt*. Broj stanovnika u pojedinoj općini nalazi se u zagradi.

mini|800px|Općine u okrugu Wien-Umgebung (–2016)

*
Kategorija:Bivši okruzi Donje Austrije